आज से ठीक 21 साल पहले भारतीय सेना ने करगिल युद्ध में पाकिस्तानी सेना को खदेड़ दिया था। करगिल विजय पर बॉलिवुड में भी कुछ अच्छी फिल्में बनी थीं। इनमें से कई फिल्मों को आज भी दर्शक काफी पसंद करते हैं। आइए, करगिल युद्ध के 21वें विजय दिवस पर कुछ ऐसी फिल्मों के बारे में जानते हैं जिन्हें आप इस मौके पर देख सकते हैं और ये आपको देशप्रेम की भावना से भर देंगी।
करगिल युद्ध पर बनी यह सबसे बड़ी फिल्म थी। फिल्म का डायरेक्शन जेपी दत्ता ने किया था और इस फिल्म में 30 से ज्यादा कलाकारों ने काम किया था। यह फिल्म एक वॉर डॉक्यूमेंट्री ड्रामा थी जो 4 घंटे 15 मिनट लंबी थी। फिल्म की रिसर्च बहुत गहराई के साथ की गई थी और इसे एक्चुअल लोकेशंस पर फिल्माया गया था। अगर आप यह जानना चाहते हैं कि भारतीय वीरों ने कैसे हिमालय की चोटियों से दुश्मन को खदेड़ा था तो उसके लिए यह फिल्म सबसे सटीक जानकारी देती है।
फरहान अख्तर के डायरेक्शन में बनी यह फिल्म आज भी काफी पसंद की जाती है। हालांकि यह एक वॉर ड्रामा फिल्म थी जिसे करगिल युद्ध से जोड़ा गया था। फिल्म को काफी पसंद किया गया था और इसमें रितिक रोशन और प्रीति जिंटा मुख्य भूमिका में थे।
करगिल युद्ध पर बनी यह फिल्म 'धूप' शहीद कैप्टन अनुज नय्यर की कहानी से प्रेरित थी। फिल्म का डायरेक्शन अश्विनी चौधरी ने किया था। 'धूप' में ओम पुरी, संजय सूरी और गुल पनाग ने मुख्य भूमिकाएं निभाई थीं।
साल 2003 में आई इस फिल्म की कहानी एक ऐसी महिला की थी जिसके पति करगिल युद्ध में सीमा पर लड़ाई लड़ रहे हैं जबकि उसके आसपास लोग 1999 का क्रिकेट विश्व कप इंजॉय कर रहे हैं। फिल्म में मुख्य भूमिका रवीना टंडन ने निभाई थी।
यह फिल्म साल 2011 में रिलीज हुई थी और इसका डायरेक्शन पंकज कपूर ने किया था। फिल्म में शाहिद कपूर ने भारतीय एयरफोर्स के पायलट का किरदार निभाया था जो करगिल युद्ध में शामिल होते हैं। फिल्म में सोनम कपूर और अनुपम खेर भी मुख्य भूमिकाओं में थे।